Ehdotus: neuvoston asetus Puolalle Itämerellä myönnettävien turskan kalastuskiintiöiden mukauttamisesta vuosina 2008–2011 (osa-alueet 25–32, EY:n vedet) /* KOM/2008/0088 lopull. */





[pic] | EUROOPAN YHTEISÖJEN KOMISSIO | Bryssel 13.3.2008 KOM(2008) 88 lopullinen Ehdotus: NEUVOSTON ASETUS Puolalle Itämerellä myönnettävien turskan kalastuskiintiöiden mukauttamisesta vuosina 2008–2011 (osa-alueet 25–32, EY:n vedet) (komission esittämä) PERUSTELUT EHDOTUKSEN TAUSTA - Ehdotuksen tavoitteet Tämän ehdotuksen tavoitteena on vahvistaa säännöt ja edellytykset Puolalle vuodeksi 2007 osa-alueilla 25–32 myönnetyn turskakiintiön ylittävien turskasaaliiden määrän vähentämiseksi. - Yleinen tausta Eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2007 11 päivänä joulukuuta 2006 annetussa neuvoston asetuksessa (EY) N:o 1941/2006[1] vahvistetaan kiintiö sille turskan määrälle, jonka Puolan lipun alla purjehtivat alukset voivat pyytää Itämerellä vuonna 2007. Yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 vahvistetaan menettely, jota noudatetaan vuosittaisen kiintiön ylittymisen tapauksessa. Puolan alusten osa-alueilla 25–32 vuonna 2007 pyytämiä turskasaaliita koskevien virallisten tietojen mukaan kansallinen kiintiö ylitettiin 8 000 tonnilla. Puola myönsi 23. lokakuuta 2007 pidetyssä kalastusneuvoston kokouksessa, että on tarpeen kehittää ja panna täytäntöön toimintasuunnitelmia Puolan kansallisessa valvontajärjestelmässä tällä hetkellä olevien puutteiden korjaamiseksi sekä selvittää virheellisesti ilmoitettujen ja ilmoittamatta jätettyjen Itämeren turskasaaliiden taustalla olevat syyt. Tämän sitoumuksen perusteella ja ottaen huomioon tarpeen ratkaista ongelmat, joita Puolalla on ollut yhteisen kalastuspolitiikan välineiden täytäntöönpanossa liittymisen jälkeen, samoin kuin seuraukset, joita neuvoston asetuksen (EY) N:o 847/96 5 artiklan soveltamisesta olisi Puolan kalastusalalle tässä nimenomaisessa tapauksessa, komissio on ilmoittanut olevansa valmis harkitsemaan joustavuutta vuonna 2007 tapahtuneita kiintiön ylityksiä koskevan takaisinmaksun osalta edellyttäen, että toimintasuunnitelmat ja niiden täytäntöönpano täyttävät vaatimukset komissiota tyydyttävällä tavalla. Sen vuoksi komissio ehdottaa, että vuonna 2007 tapahtuneet kiintiön ylitykset maksetaan takaisin neljän vuoden kuluessa. Neuvostoa pyydetään antamaan asetus Puolalle osa-alueilla 25–32 myönnetyn turskakiintiön ylittävän saalismäärän vähentämisestä neljän vuoden aikana. Tämä on tarpeen neuvoston asetuksen (EY) N:o 847/96 5 artiklasta poikkeamiseksi. - Voimassa olevat aiemmat säännökset Neuvoston asetus (ETY) N:o 2847/93, annettu 12 päivänä lokakuuta 1993, yhteiseen kalastuspolitiikkaan sovellettavasta valvontajärjestelmästä Neuvoston asetus (EY) N:o 847/96, annettu 6 päivänä toukokuuta 1996, TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta - Johdonmukaisuus suhteessa unionin muuhun politiikkaan ja muihin tavoitteisiin Ehdotetut toimenpiteet on luonnosteltu yhteisen kalastuspolitiikan tavoitteiden mukaisesti, ja ne ovat yhdenmukaisia kestävää kehitystä koskevan yhteisön politiikan kanssa. KUULEMISET JA VAIKUTUSTEN ARVIOINTI - Intressitahojen kuuleminen Ei sovelleta. - Asiantuntijatiedon keruu ja käyttö Kyseistä kautta koskevien Puolan virallisten saalisraporttien perusteella on todettu, että Puolalle vuodeksi 2007 osa-alueilla 25–32 myönnetty turskakiintiö on ylitetty 8 000 tonnilla. - Vaikutusten arviointi Ei sovelleta. EHDOTUKSEEN LIITTYVÄT OIKEUDELLISET NÄKÖKOHDAT - Oikeusperusta Tämän ehdotuksen oikeusperusta on neuvoston asetus (EY) N:o 2847/1993 ja erityisesti sen 23 artiklan 2 kohta. TALOUSARVIOVAIKUTUKSET Ehdotuksella ei ole vaikutuksia yhteisön talousarvioon. Ehdotus: NEUVOSTON ASETUS annettu Puolalle Itämerellä myönnettävien turskan kalastuskiintiöiden mukauttamisesta vuosina 2008–2011 (osa-alueet 25–32, EY:n vedet) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93[2] ja erityisesti sen 23 artiklan 2 kohdan, ottaa huomioon komission ehdotuksen, sekä katsoo seuraavaa: 1. Eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2007 11 päivänä joulukuuta 2006 annetussa neuvoston asetuksessa (EY) N:o 1941/2006[3] myönnetään Puolalle turskan kalastuskiintiöt Itämerellä vuodeksi 2007. 2. Komission asetuksessa (EY) N:o 804/2007[4] vahvistetaan, että Itämeren itäosan (osa-alueet 25–32, EY:n vedet) turskasaaliiden katsotaan täyttäneen Puolalle vuodeksi 2007 myönnetyn kiintiön, minkä vuoksi kyseisen kannan kalastus kielletään Puolan lipun alla purjehtivilta aluksilta Itämerellä 12 päivästä heinäkuuta 2007 alkaen. 3. Komissio arvioi heinäkuussa 2007 hallussaan olevien tietojen perusteella, että Puolan lipun alla purjehtivien alusten Itämeren itäosassa (osa-alueet 25–32, EY:n vedet) pyytämät turskasaaliit olivat kolme kertaa Puolan alun perin ilmoittamia määriä suuremmat. Puolan lipun alla purjehtivat kalastusalukset jatkoivat lisäksi kyseisen kannan kalastusta kiellon jälkeen, jolloin Puolalle vuodeksi 2007 myönnetty kiintiö ylittyi entisestään. 4. Useiden teknisten kokousten jälkeen, joita järjestettiin Puolan viranomaisten ja komission välillä kiintiön ylittäneen määrän varmistamiseksi, Puola ilmoitti kiintiön ylittyneen 8 000 tonnilla. 5. Asetuksen (EY) N:o 2847/93 23 artiklan 2 kohdassa säädetään, että neuvosto vahvistaa säännöt liikakalastettujen määrien vähentämiseksi vuotuisista kiintiöistä. Säännöt on vahvistettava yhteisen kalastuspolitiikan (YKP) tavoitteiden ja hoitosuunnitelmien mukaisesti ottaen ensisijaisesti huomioon kiintiön ylityksen suuruus ja kyseessä olevien kalavarojen biologinen tilanne. 6. Tällaiset säännöt on vahvistettu TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetussa neuvoston asetuksessa (EY) N:o 847/96[5]. Mainitun asetuksen 5 artiklan mukaan vuosittaiset kiintiöt ylittäneet saalismäärät olisi vähennettävä saman kannan seuraavan vuoden kiintiöstä. 7. Suurimmat syyt Puolan lipun alla purjehtivien alusten harjoittamaan turskan liikakalastukseen ovat puutteellinen valvonta- ja täytäntöönpanojärjestelmä sekä laivasto, jonka turskanpyyntiedellytykset ovat suhteettomat neuvoston vuosittain Puolalle myöntämiin kalastusmahdollisuuksiin verrattuna. 8. Jotta voitaisiin käsitellä kattavasti yhteisen kalastuspolitiikan täytäntöönpanoon Puolassa liittyviä vakavia puutteita, joita ovat erityisesti Itämeren itäosan turskasaaliiden virheelliset ilmoitukset ja ilmoittamatta jättämiset, sekä välttää vuonna 2007 tapahtuneen turskan liikakalastuksen toistuminen, Puola on sitoutunut hyväksymään ja panemaan täytäntöön kansallisia toimintasuunnitelmia, jotka sisältävät viipymättä toteutettavia toimenpiteitä valvonta- ja täytäntöönpanojärjestelmien parantamiseksi yhteisön vaatimusten mukaisiksi sekä erityistoimenpiteitä Puolan laivastojen kapasiteetin mukauttamiseksi siten, että kyseinen kapasiteetti ja Puolalle Itämerellä myönnetyt turskan kalastusmahdollisuudet saadaan tasapainotettua. 9. Kyseisen sitoumuksen perusteella ja ottaen huomioon liikakalastuksen suuri määrä sekä sen välittömän takaisinmaksun sosioekonomiset vaikutukset on aiheellista poiketa asetuksen (EY) N:o 847/96 5 artiklasta ja vahvistaa erityissäännöt liikakalastettujen määrien vähentämiseksi. 10. Puolan vuonna 2007 liikakalastaman turskan määrä olisi sen vuoksi vähennettävä Puolan kiintiöstä neljän vuoden ajan, jotta sosioekonomisia vaikutuksia voidaan vähentää erityisesti ensimmäisenä vuonna. 11. Komission olisi arvioitava Puolan hyväksymien kansallisten toimintasuunnitelmien täytäntöönpanoa. Jos suunnitelmissa vahvistettuja toimia ja määräaikoja ei noudateta, neuvosto voi muuttaa liikakalastettujen määrien vähentämistä koskevia sääntöjä, ON ANTANUT TÄMÄN ASETUKSEN: 1 artikla Tässä asetuksessa ilmaisulla ”vuonna 2007 liikakalastettu määrä” tarkoitetaan määrää, jolla Puolalle Itämerellä (osa-alueet 25–32, EY:n vedet) myönnetty turskan ( Gadus morhua ) kiintiö ylittyi vuonna 2007. 2 artikla Poiketen siitä, mitä asetuksen (EY) N:o 847/96 5 artiklassa säädetään, Puolalle vuosiksi 2008–2011 Itämerellä (osa-alueet 25–32, EY:n vedet) myönnettäviä turskan ( Gadus morhua ) kiintiöitä vähennetään neljän vuoden ajan seuraavasti: a) vuonna 2008 tehdään vähennys, joka on 10 prosenttia vuonna 2007 liikakalastetusta määrästä, ja b) vuosina 2009, 2010 ja 2011 tehdään vähennykset, jotka ovat 30 prosenttia vuonna 2007 liikakalastetusta määrästä. 3 artikla 1. Puolan on hyväksyttävä ja pantava täytäntöön valvontaa ja laivaston rakenneuudistusta koskevia kansallisia toimintasuunnitelmia, jotka sisältävät erityisesti toimenpiteitä, joiden tavoitteena on: 12. vahvistaa kalastustoiminnan valvontaa erityisesti sen laivastonosan suhteen, jonka saaliista merkittävä osa koostuu turskasta; 13. parantaa yhteisön ja kansallisten säilyttämistä koskevien sääntöjen ja erityisesti saalisrajoitusten täytäntöönpanoa; 14. mukauttaa sen laivastonosan kapasiteettia, jonka saaliista merkittävä osa koostuu turskasta. 2. Komissio arvioi 1 kohdassa tarkoitettujen kansallisten toimintasuunnitelmien täytäntöönpanoa vuosittain. Jos toimia ei toteuteta suunnitellun mukaisesti, neuvosto voi komission ehdotuksesta muuttaa 2 artiklan a ja b alakohdassa tarkoitettua vähennysmenetelmää. 4 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 367, 22.12.2007, s. 1. [2] EYVL L 261, 20.10.1993, s. 1, asetus sellaisena kuin se on viimeksi muutettuna asetuksella (EY) N:o 1098/2007 (EUVL L 248, 22.9.2007, s. 1). [3] EUVL L 367, 22.12.2006, s. 1, asetus sellaisena kuin se on viimeksi muutettuna asetuksella (EY) N:o 754/2007 (EUVL L 172, 30.6.2007, s. 26). [4] EUVL L 180, 10.7.2007, s. 3. [5] EYVL L 115, 9.5.1996, s. 3.